**Predkladacia správa**

Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 165/2023 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky vo vybraných poľnohospodárskych sektoroch (ďalej len „návrh nariadenia vlády“) na základe Plánu legislatívnych úloh vlády Slovenskej republiky na rok 2024.

V Slovenskej republike poskytovanie podpory na opatrenia Strategického plánu spoločnej poľnohospodárskej politiky Slovenskej republiky v sektore ovocia a zeleniny a v ďalších sektoroch poľnohospodárskych výrobkov upravuje nariadenie vlády Slovenskej republiky č. 165/2023 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky vo vybraných poľnohospodárskych sektoroch.

Návrh nariadenia vlády sa predkladá vzhľadom na prvú zmenu Strategického plánu spoločnej poľnohospodárskej politiky Slovenskej republiky, ktorá obsahuje aj zmeny a doplnenia, ktoré sa týkajú poskytovania podpory na opatrenia v sektore ovocia a zeleniny a v ďalších sektoroch poľnohospodárskych výrobkov. Tieto zmeny a doplnenia je potrebné náležite zohľadniť aj v právnom poriadku Slovenskej republiky.

Návrh nariadenia vlády vzhľadom na uvedené aktualizuje špecifikácie opatrení Strategického plánu spoločnej poľnohospodárskej politiky Slovenskej republiky v sektore ovocia a zeleniny a opatrení Strategického plánu spoločnej poľnohospodárskej politiky Slovenskej republiky v ďalších sektoroch poľnohospodárskych výrobkov.

Návrh nariadenia vlády nie je potrebné predložiť do vnútrokomunitárneho pripomienkového konania.

Návrh nariadenia vlády bol predložený na skrátené pripomienkové konanie z dôvodu, že hrozia značné hospodárske škody spočívajúce v riziku, že jeho neprijatím bude znemožnené vyplácanie finančných prostriedkov z Európskej únie.

Návrh nariadenia vlády sa predkladá bez rozporov.